b'\n_START_ARTICLE_\nPambansang Unibersidad ng Malaysia\n_START_PARAGRAPH_\nAng Pambansang Unibersidad ng Malaysia (daglat: UKM; Malay: Universiti Kebangsaan Malaysia; Ingles: National University of Malaysia)\xc2\xa0ay isang pampublikong unibersidad na matatagpuan sa Bangi, Selangor na 35 kilometro (22 milya) sa timog ng Kuala Lumpur. Ang ospital sa pagtuturo ng unibersidad, ang\xc2\xa0Pusat Perubatan Universiti Kebangsaan Malaysia (PPUKM) ay matatagpuan sa Cheras at meron ding sangay na campus sa Kuala Lumpur. Merong 17,500 undergraduate na mag-aaral na nakaenrol, at 5,105 postgraduate na mag-aaral na kung saan 1,368 ay mga banyagang mag-aaral mula sa 35 bansa._NEWLINE_Ang Universiti Kebangsaan Malaysia ay isa sa limang mga unibersidad sa\xc2\xa0pananaliksik\xc2\xa0sa bansa. Ito ay nararanggo bilang ika-259 sa mundo ng QS World University Rankings para sa taong 2014. Ito ay nararanggong ika-98 sa 100 mga pinakamahusay na bagong unibersidad na itinatag sa loob ng huling 50 taon sa mundo. Ito ay ang tanging unibersidad mula sa Malaysia na nakapasok sa 2012 Quacquarelli Symonds (QS) Top 50 Universities Under 50 Years Old na may ranggong ika-31. Ito ay nairanggong ika-56 at ika-56 sa QS Top 500 Asian University Rankings para sa taong 2014 at 2015, ayon sa pagkakabanggit.'